Tabasalu

Tabasalu – šiaurės Estijos gyvenvietė prie Suomijos įlankos, 13 km į vakarus nuo sostinės Talino. Veikia gimnazija, muzikos mokykla, keletas parduotuvių, biblioteka ir sporto kompleksas. Susisiekimas gyvenvietėje galimas viešuoju transportu – autobusais ir maršrutiniais taksi.

2011 m. gyveno 3527 žmonės, iš jų – 3203 (90,8 %) estai. 2019 m. gegužės 1 d. gyveno 3 661 registruoti žmonės, o 2022 m. gyventojų skaičius išaugo iki 3845.

Istorija 
1317 m. paminėta Tappeselle gyvenvietė. 

1846–1863 m. Estliandijos gubernijos žemėlapiuose gyvenvietė vadinta Tabasalo.

Sovietmečiu gyvenvietė pradėta vadinti Tabasalu. Trys kolūkiai susijungė ir tapo tarybiniu ūkiu, kurio pagrindinė veikla buvo paukštininkystė. Tabasalu tapo paginindine šio ūkio gyvenviete. Kitados čia veikė dvi pionierių stovyklos: viena iš jų vadinta „Tabasalu“, o kita, kuri vadinosi „Ereliukas“, priklausė „Baltijos manufaktūrai“. Atkūrus Nepriklausomybę pionierių stovyklų neliko, tačiau gyvenvietė yra prie jūros, todėl susilaukia turistų iš visos šalies ir užsienio.

Sportas 
 JK Tabasalu (futbolo klubas); 
 JK Tabasalu (moterys) – klubo moterų futbolo ekipa;
 Tabasalu Arena – stadionas, kuris talpina vieną tūkstantį žiūrovų.

Galerija

Išnašos

Nuorodos 
 Harku parapija: oficiali svetainė 
 Tabasalu sporto kompleksas

Estijos gyvenvietės